สอบถามคุณหน่อยครับ พอดีมีตุ่มขุ่นๆขึ้นที่อวัยวะเพศชาย ประมาณ10เม็ด กระจายๆกันหน่อยครับ อยากทราบว่าเกิดจากอะๆรครับ
สวัสดีค่ะ ตุ่มขุ่นๆบริเวณอวัยวะเพศชาย อาจเกิดจาก1.เริมที่อวัยวะเพศ - มาด้วยตุ่มน้ำ อาจจะเป็นๆหายๆมาแล้วหลายครั้ง เวลาตุ่มน้ำแตกออกจะมีอาการแสบ เป็นโรคติดต่อทางเพศสัมพันธ์หรือการสัมผัส2.หูดเช่นหูดหงอนไก่ หูดข้าวสุก - จะมีลักษณะจำเพาะ เป็นโรคติดต่อทางเพศสัมพันธ์หรือการสัมผัสเช่นกัน3.รูขุมขนอักเสบ - จะเจ็บได้เล็กน้อย ถ้าเป็นใหญ่มากอาจมีตุ่มหนอง4.ผื่นผิวหนังอักเสบจากการแพ้หรือการสัมผัส -มักมีอาการคันร่วมด้วย และมีประวัติสัมผัสสบู่หรือน้ำหอม5 ตุ่มจากโรคติดต่อทางเพศสัมพันธ์อื่นๆเช่นหนองใน ซึ่งอาจมีปัสสาวะแสบขัดและเป็นหนองร่วมด้วย หรือตุ่มจากซิฟิลิซ แผลริมอ่อน แต่มักเป็นแค่ตุ่มเดียวหากเป็นประมาณ 10 ตุ่มจัดว่าเป็นค่อนข้างเยอะ แนะนำพบแพทย์เพื่อตรวจร่างกายให้ได้การวินิจฉัยที่แน่นอน และรักษาตามโรคที่เป็นค่ะ หากลุกลามเร็ว เจ็บ ปวด บาม มาก ปัสสาวะแสบขัดร่วมด้วย ควรรีบไปการดูแลตัวเองเบื้องต้น ไม่ไปแกะตุ่ม หลีกเลี่ยงการมีเพศสัมพันธ์ไปก่อน ยังไม่ควรเอายาอะไรมาทาเพราะยังไม่ทราบว่าเป็นอะไร รักษาความสะอาดบริเวณอวัยวะเพศด้วยการล้างน้ำเปล่า หลีกเลี่ยงการใช้สบู่ถูโดยตรง